Diari Oficial de la Generalitat Valenciana


Sumari del DOGV 6809, del 03-07-2012 (2012/6421)

RESOLUCIÓ de 12 de juny de 2012, del subdirector general de Personal Docent de la Conselleria d'Educació, Formació i Ocupació, per la qual s'inclou Salvador Palacios Canet en la llista d'aspirants seleccionats en les proves selectives convocades per Orde de 24 d'abril de 2007, en execució de sentència del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6809

Data del DOGV
:   03-07-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/6421


Data del document
:   12-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 12 de juny de 2012, del subdirector general de Personal Docent de la Conselleria d'Educació, Formació i Ocupació, per la qual s'inclou Salvador Palacios Canet en la llista d'aspirants seleccionats en les proves selectives convocades per Orde de 24 d'abril de 2007, en execució de sentència del Tribunal Superior de Justícia de la Comunitat Valenciana. [2012/6421]  
Per Orde de 24 d'abril de 2007, de la Conselleria de Cultura, Educació i Esport, es van convocar procediments selectius per a l'ingrés, accessos i adquisició de noves especialitats a cossos docents, i amb data 19 de juliol de 2007 es van fer públiques les llistes d'aspirants que van superar el procés pel cos de professors d'Ensenyança Secundària en l'especialitat de Geografia i Història.  
Havent interposat Salvador Palacios Canet un recurs d'alçada contra la baremació definitiva, i posteriorment un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, la Secció Segona de la dita sala va dictar la sentència número 1062/10, de data 6 d'octubre de 2010, estimant el recurs interposat i «reconeix, com a situació jurídica individualitzada de l'actor, el seu dret a aconseguir que els mèrits adduïts li siguen valorats pel tribunal qualificador a través de l'apartat 3.1 del barem de la convocatòria, resolent esta a la vista de la puntuació resultant».  
  
Recorreguda la dita sentència en cassació, amb data 28 de febrer de 2012, la Secció Sèptima de la Sala Contenciosa Administrativa del Tribunal Suprem ha resolt que «no és procedent el recurs de cassació número 6711/2010 interposat per (...) la Generalitat Valenciana, contra la sentència número 1062/10, de data 6 d'octubre de 2010, dictada per la Sala Contenciosa Administrativa del Tribunal Superior de Justícia de la Comunitat Valenciana (Secció Segona), recaiguda en el recurs contenciós administratiu 1752/2007».  
Amb data 11 d'abril de 2012 va tindre entrada en esta Conselleria un escrit del Tribunal Superior de Justícia de la Comunitat Valenciana «perquè es porte a pur i degut efecte el que s'ha acordat».  
Per resolució de la Subsecretaria de data 31 de maig de 2012 es resol «assignar a Salvador Palacios Canet (...) una puntuació de 1,5000 punts en el subapartat 3.1, participació en grups de treball, seminaris i projectes educatius. La qual cosa suposa una puntuació total en la fase de concurs del procediment selectiu convocat per Orde de 24 d'abril de 2007 de 10,0000 punts».  
I en virtut d'això, resolc:  
  
Primer  
Incloure en la llista d'aspirants que han superat les proves selectives convocades per Orde de 24 d'abril de 2007, per a ingrés en el cos de professors d'Ensenyança Secundària en l'especialitat de Geografia i Història, pel procediment d'ingrés lliure, feta pública el 19 de juliol de 2007, Salvador Palacios Canet amb una puntuació global de 7,03 punts.  
  
Segon  
L'aspirant seleccionat haurà de presentar en el termini d'un mes a comptar de l'endemà de la publicació d'esta resolució en el Diari Oficial de la Comunitat Valenciana la documentació que s'establix en la base 10 de l'Orde de 24 d'abril de 2007.  
  
Tercer  
Modificar la Resolució de 7 de setembre de 2007, del director general de Personal, per la qual es nomenen funcionaris en pràctiques del cos de professors d'Ensenyança Secundària als aspirants seleccionats en el dit procediment selectiu, en el sentit d'incloure-hi Salvador Palacios Canet. El dit nomenament quedarà condicionat al compliment per l'aspirant dels requisits exigits en la base 2 de la convocatòria, que es verificarà per mitjà de l'examen de la documentació presentada.  
  
  
Quart  
Atés que la realització del període de pràctiques forma part del procés selectiu als efectes de comprovar l'aptitud per a la docència dels aspirants seleccionats, Salvador Palacios Canet haurà de portar-la a terme durant el pròxim curs 2012-2013, en els termes regulats en la Resolució de 27 de setembre de 2007, de la Direcció General de Personal, de la Conselleria d'Educació, per la qual es regula la fase de pràctiques dels aspirants seleccionats en els procediments selectius per a ingrés en els cossos docents convocats per Orde de 24 d'abril de 2007.  
  
Contra la present resolució podrà promoure's, per les parts legitimades, incident d'execució de sentència, davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
  
València, 14 de juny de 2012.- El subdirector general de Personal Docent, p. d. (R 20.04.2012, DOCV núm. 6773): Jesús Carbonell Aguilar.